פיטר ברויגל האב

פיטר ברויגל (לעיתים נכתב ברויכל. בהולנדית: Pieter Bruegel de Oude, מבוטא בְּרֶחֶל; 1525 – 9 בספטמבר 1569) היה צייר פלמי שנודע בציורי נוף וחיי איכרים.

יצירותיו של ברויגל התמקדו בקטנותו של האדם מול עוצמתו של הטבע, וניכרת בהן השפעתו של הירונימוס בוש.

ברויגל נחשב לצייר הפלמי המקורי ביותר בזמנו, ולצייר הנוף המערבי הראשון. פיטר ברויגל הוא אבי שושלת ציירי ברויגל. בניו הם פיטר ברויגל הבן ויאן ברויגל האב, שהיה עוזרו של פטר פאול רובנס. בנו של יאן ברויגל האב היה הצייר יאן ברויגל הבן.

ביוגרפיה
ברויגל נולד בעיירה ברדה (Breda) בארצות השפלה ההאבסבורגיות (הולנד של ימינו) והחל את לימודיו אצל פיטר קוקה ואן אאלסט, שלימים היה לחותנו. ברויגל הצטרף ב-1551 לגילדת הציירים באנטוורפן ונסע לרומא ב-1553, על מנת להעשיר את ניסיונו באמנות ציור הנוף.

בשובו מרומא צייר ברויגל יצירות רבות, הסובבות בעיקר סביב חייהם של איכרים פלמיים. ב-1563 הוא נשא לאישה את מייקה, בתו של ואן אאלסט, ועקר לבריסל, שם חי עד מותו בספטמבר 1569.

שני בניו של ברויגל, פיטר ויאן, היו גם הם לציירים ברבות הימים. עם זאת, שניהם היו צעירים מאוד כשאביהם נפטר, ולכן לא הושפעו ממנו ישירות. יאן, הצעיר מבין השניים, הפך לעוזרו של צייר פלמי מפורסם נוסף, פטר פאול רובנס.

יצירותיו
שמאל|ממוזער|250px|הפתגמים ההולנדיים, 1559
שמאל|ממוזער|250px|משחקי ילדים, 1560
ממוזער|שמאל|250px|נוף עם נפילת איקרוס
שמאל|ממוזער|250px|"מגדל בבל", 1563
ממוזער|שמאל|250px|מפקד האוכלוסין בבית לחם במוזיאונים המלכותיים לאמנויות יפות של בלגיה
ממוזער|שמאל|250px|נפילת מלאכים מורדים, 1562, בהשראת הירונימוס בוש במוזיאונים המלכותיים לאמנויות יפות של בלגיה
שמאל|ממוזער|250px|משל העיוורים, 1568, במוזיאון קאפודימונטה בנאפולי

בעשר השנים שבין שובו מרומא למעבר לבריסל צייר ברויגל בעיקר ציורים עמוסים איכרים עליזים ומלאי חיים. בבריסל צייר סדרה המייצגת את חודשי השנה - נושא המקובל באמנות ימי הביניים. ציוריו החשובים ביותר נעשו כולם בשנותיו האחרונות, והם עוסקים בחיי הכפר ובדת הנוצרית.

הקשר חברתי ותרבותי
ברויגל האב מומן בעיקר על ידי אספני אמנות ופטרונים עשירים, בני המעמד הגבוה והאצולה בבריסל.

אחד מפטרוניו החשובים היה ניקלס יונגהלינק (Niclaes Jonghelinck), סוחר ואספן אמנות עשיר באנטוורפן. יונגהלינק הזמין יצירות מרכזיות מאת ברויגל, כולל הסדרה המפורסמת "חודשים" שתיארה סצנות יומיומיות מחיי האיכרים לאורך העונות, ובהן "ציידים בשלג" ו"היום הקודר". תמיכתם של יונגהלינק ופטרונים אחרים אפשרה לברויגל לעבוד באופן עצמאי וליצור אמנות מפורטת ועשירה בפרשנות חברתית, דתית ופוליטית.

הפטרונים מימנו את ברויגל אף על פי שצייר איכרים ואנשים רגילים ולא דמויות מהתנ"ך, דמויות מיתולוגיות, דמויות מהברית החדשה או אצילים, ממספר סיבות:

1. הומניזם ורוח הרנסאנס: בתקופת הרנסאנס היה עניין גובר בהומניזם תוך התמקדות בחוויה האנושית, בחיי היומיום והטבע. התיאורים המפורטים והשנונים של איכרים, פרי מכחולו של ברויגל, שיקפו את השינוי התרבותי הזה ופטרונים משכילים העריכו את תובנותיו של ברויגל לגבי התנהגות אנושית.

2. ערך מוסרי ואלגורי: ציוריו הציגו איכרים וחיים ארציים, אך ברויגל הכניס בהם נושאי מוסר, רמיזות מקראיות ואלגוריות. הפטרונים ראו בעבודות אלה לא תיאורים פשוטים של חיים עלובים וארציים, אלא פאזלים אינטלקטואליים ומשלים על החברה, מושג החטא ומושג המעלה הרוחנית והדתית.

3. סאטירה וביקורת: פטרונים עשירים, במיוחד במרכזים עירוניים כמו אנטוורפן, נמשכו לסאטירה ולביקורת חברתית. ברויגל אפשר להם ליהנות הן מהאסתטיקה של היצירה והן מהתחכום המושגי - דימויים שביקרו טיפשות, גרגרנות או אי צדק חברתי - במסווה של סצנות איכרים.

4. ייחודיות וחדשנות: ברויגל הביא פרספקטיבה רעננה. ציורי האיכרים שלו היו מופתיים מבחינה טכנית אלא גם משעשעים וסיפוריים, והציעו הפסקה מהאמנות הדתית ששלטה מוקדם יותר. פטרונים העריכו את האפשרות להחזיק ביצירה ייחודית.

5. סמל סטטוס: עבור אספנים מובחרים, בעלות על עבודתו של ברויגל סימנה טעם מעודן, חינוך מובחר ומעורבות במגמות התרבותיות החדשות של התקופה. כך בידלו עצמם מאליטות שמרניות.

האמנות של ברויגל אינה נמוכה אלא מרובדת ואינטלקטואלית, והתאימה לטעמם של הפטרונים המתקדמים וקוסמופוליטיים של ימיו.

רשימת יצירות
Large Fish Eat Small Fish 1556, Albertina, Vienna
Ass at School 1556, Kupferstichkabinett Staatliche Museen, Berlin
נוף ונפילת איקרוס, שנת 1558 לערך, מוזה דה בוז-אר, בריסל
הפתגמים ההולנדיים, 1559, גמאלדגאלרי, ברלין
הקרב בין הקרנבל והתענית, 1559, המוזיאון לתולדות האמנות, וינה
משחקי ילדים, 1560, המוזיאון לתולדות האמנות, וינה
שאול (קרב נגד הפלשתים על הגילבוע) 1562, המוזיאון לתולדות האמנות, וינה
שני קופים קטנים, 1562, גמלדגאלרי, ברלין
ניצחון המוות, שנת 1562 לערך, מוזיאו דל פראדו, מדריד
Dulle Griet (Mad Meg) c. 1562, Museum Mayer van den Bergh, Antwerp
מגדל בבל 1563, המוזיאון לתולדות האמנות, וינה
הבריחה למצרים 1563, גלריית קורטלנד, לונדון
מגדל בבל הקטן, שנת 1563 לערך, מוזיאון בוימאנס-ואן בונינגן, רוטרדם
התהלוכה לגולגותא 1564, המוזיאון לתולדות האמנות, וינה
הערצת המלכים, 1564, הגלריה הלאומית, לונדון
סדרת חודשי השנה:
ציידים בשלג (דצמבר - ינואר) 1565, המוזיאון לתולדות האמנות, וינה
יום אפרורי (פברואר - מאי) 1565, המוזיאון לתולדות האמנות, וינה
קציר התבואה (יולי - אוגוסט) 1565, המוזיאון הלאומי, פראג
הקוצרים (אוגוסט - ספטמבר) 1565, מוזיאון המטרופוליטן לאמנות, ניו יורק
שובו של העדר (אוקטובר - נובמבר) 1565, המוזיאון לתולדות האמנות, וינה
Winter Landscape with a Bird Trap 1565, Wiltshire, Wilton House
The Calumny of Apelles 1565, British Museum, London
טבח התמימים בערך 1565, המפטון קורט, בריטניה/מוזיאון אמנות היסטורי וינה, וינה
The Painter and the Connoisseur c. 1565, Albertina, Vienna
Preaching Of John The Baptist 1566, Beaux Arts Museum, Budapest
Census at Bethlehem 1566, Musée des Beaux-Arts, Brussels
Conversion Of Paulus 1567, Kunsthistorishes Museum Wien, Vienna
The Land of Cockaigne/Land Of Milk And Honey 1567, Alte Pinakothek, Munich
 משל העיוורים, 1568, מוזיאון קאפודימונטה, נאפולי
 חתונה כפרית, 1568, המוזיאון לתולדות האמנות, וינה
The Peasant Dance 1568, Kunsthistorisches Museum Wien, Vienna
הקבצנים 1568, הלובר, פריז
The Peasant and the Nest Robber 1568, Kunsthistorisches Museum Wien, Vienna
The Death of the Virgin
 The Fall of the Rebel Angels, Musée des Beaux-Arts, Brussels

ראו גם
רנסאנס

לקריאה נוספת
אנדריאס חרוטה, פיטר ברחל, סדרת גדולי הציור מספר 7, תל אביב: מועדון קוראי מעריב, 1964
קית רוברטס, ברויגל, סדרת גדולי הציירים בעולם 2, מאנגלית מרים טל, עורך חיים גמזו, תל אביב: רביבים, 1976
מיק ונציה, ברויגל, סדרת פגישה ראשונה עם גדולי האמנות בעולם, מאנגלית - אירית ארב, זמורה-ביתן, תשס"א, 2001.
תמימה סגיב, זה שהיום מלך ימות מחר: ביקורת שליטים ביצירות הולביין וברויגל וההומניזם הצפוני/עבודת גמר (מ"א)--אוניברסיטת תל אביב, 2000
פליכס טימרמנס, פיטר ברויגל, תרגם שלמה הרברג ספריית שחרות [תל אביב] : עם עובד, תש"ח,1948 (רומן ביוגרפי על קורות חייו ואמנותו של פיטר ברויגל)
צבי זוהר, ימיו האחרונים של צייר, בתוך קובץ הסיפורים "אמנים בחייהם". מרחביה : ספרית פועלים, 1965.
ג'ובני גרדיני, ברויגל - דייסת תירס; עברית גרציאלה דנון כרך מספר 5 בסדרת אמנות לנוער, תל אביב: ידיעות אחרונות, 1988 (סיפור המבוסס על ציורים של ברויגל)

קישורים חיצוניים

 חייו ויצירותיו של ברויגל
 אלי אשד, אבי השושלת: על פיטר ברויגל האב, 18 בדצמבר 2012





הערות שוליים

*
קטגוריה:ציירים פלמים
קטגוריה:ציירי תור הזהב של הולנד
קטגוריה:ילידי 1525
קטגוריה:נפטרים ב-1569